Manifesto de la 22-a de januaro

Manifesto de la 22-a de januaro (pole: Manifest 22 stycznia) – manifesto eldonita la 22-an de januaro 1863 en Varsovio de Centra Nacia Komitato anoncanta eksplodon de la januara ribelo.

Manifesto transformis la Centran Komitaton al Provizora Nacia Registaro. Por batali kun la Rusa Imperio estis alvokitaj ĉiuj loĝantoj de antaŭdispartiga Pollando – poloj, litovoj, rutenoj kaj judoj. Ĝi antaŭvidis fondon de sendependa ŝtato kaj egalajn rajtojn por ĉiuj civitanoj.

En la periodo de Pola Popola Respubliko plena teksto de la dokumento ne povis esti publikigata pro ties kontraŭrusa orientiĝo.

Bibliografio
 Stefan Kieniewicz, Powstanie styczniowe (januara ribelo), Warszawa 1972; ISBN 83-01-03652-4.

Kategorio:Historio de Pollando
Kategorio:Aperis en 1863
Kategorio:22-a de januaro
Kategorio:Manifestoj